  Виталий Пронин Ува ёросысь Ӝыкъяпочинка гурт котырын шараяськиз электрокужым нуись-вайись езъёсты тӥян-сӧрон учыр. Калык электрокужымтэк медаз пукы шуыса, "Удмуртэнерго" огазеяськонысь специалистъёслы резерв линиез лэзёно луиз. Соос ик шараязы: электрокужым нуись езъёс, изоляторъёс тӥяськемын соос шоры ыбылэм бере, озьы ик лымы вылэ кылемын снегоходэн ветлэм пытьыос. Вандалъёслэн тазьы дауртэмзэс палэнтон 10 сюрс манет пала усиз.Та учырез эскерыны курыса, энергетикъёс вазиськизы Югдурез утёнъя министерствое. Янгыше кылемъёс кыл кутонэ кыскемын луозы. "Удмуртэнерго" огазеяськон Удмуртиын улӥсьёслы ивортэ: электрокужым сётонэн герӟаськем юанъёсын дунтэк вазиськыны быгатоды уен-нуналэн ужась службае таӵе номеръя: 8-800-100-33-00. Ивортыны быгатӥськоды электропередачаез тӥясьёс сярысь но. Нимды-тулды шараямын уз лу.Наталья Седова Туспуктэм: news.chita.ru Теги: кылкутон югдурезутён  